Николай Лилиев
Трепват невидими струни…

chitanka.info

ТРЕПВАТ невидими струни:

тихата вечер мълви.

Нейният звук ще целуне

сънните полски треви.

Чуй, вечността ще отрони

своята първа звезда.

Тръпна, душата ще гони

нейната тайна следа.

Скръб за душата! Пленена

в сънните полски треви,

сред тишината свещена

лунния лик да лови.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.